b'\n_START_ARTICLE_\nChristian Arntzen\n_START_SECTION_\nUddannelse og virke\n_START_PARAGRAPH_\nArntzen var s\xc3\xb8n af g\xc3\xa5rdbruger Arnt Olsen og NN. Han stod i malerl\xc3\xa6re i Bergen, hvor han bes\xc3\xb8gte teknisk skole, kom 1875 til K\xc3\xb8benhavn og blev juni samme \xc3\xa5r optaget p\xc3\xa5 Kunstakademiets malerskole. Han gik derp\xc3\xa5 over i arkitekturskolen, hvis forberedende klasse han bes\xc3\xb8gte et par \xc3\xa5r, men fuldf\xc3\xb8rte aldrig studiet. Arntzen virkede som tegner hos H.B. Storck, Ludvig Fenger og Valdemar Ingemann._NEWLINE_Arntzen fik hurtigt selvst\xc3\xa6ndig arkitektvirksomhed i K\xc3\xb8benhavn, is\xc3\xa6r villaer og forretningsbygninger. forsikringsselskabet Standards hus p\xc3\xa5 Kongens Nytorv med s\xc3\xb8jler i stor orden og facade i norsk marmor (1896) og Cityhus (1901, sammen med Erik Schi\xc3\xb8dte) viser Arntzen som en typisk historicist, der frit bev\xc3\xa6gede sig rundt i stilarterne._NEWLINE_Han d\xc3\xb8de ugift og er begravet p\xc3\xa5 Assistens Kirkeg\xc3\xa5rd i K\xc3\xb8benhavn.'